Diari Oficial de la Generalitat Valenciana


Sumari del DOGV 5075, del 22-08-2005 (2005/9408)

Informació pública de l'alternativa tècnica de programa d'actuació integrada per al desenvolupament conjunt de la unitat d'execució Almaig 2 de sòl urbà residencial i terciari d'Ontinyent.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5075

Data del DOGV
:   22-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9408


Organisme emissor
:   Agrupació d'Interés Urbanístic Ua 2

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament conjunt de la unitat d'execució Almaig 2 de sòl urbà residencial i terciari d'Ontinyent. [2005/F9408]
  
L'Agrupació d'Interés Urbanístic Alm 2 ha formulat una alternativa tècnica de programa d'actuació integrada per al desenvolupament conjunt de la unitat d'execució Almaig 2 de sòl urbà residencial i terciari d'Ontinyent (València), i adjunta a esta la documentació composta de pla de reforma interior, projecte d'urbanització, memòria i plànols, a l'empara del que s'establix en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que s'establix en els articles 46.3 i 48 de la llei se sotmet a informació pública la documentació esmentada i es fa constar:
  
1. L'objecte de l'actuació integrada que es pretén portar a cap el constituïx l'execució de les obres d'urbanització i desenvolupament urbanístic dels terrenys compresos en l'àmbit de la unitat d'execució residencials i terciàries Almaig 2 d'Ontinyent (València).
  
2. La notaria en què està protocol·litzada la documentació és la de Roberto Tortosa Albert, amb domicili al carrer de José Iranzo, 46, d'Ontinyent (València).
  
Així mateix, s'ha depositat un exemplar de la dita documentació a l'Ajuntament d'Ontinyent.
  
3. Se sotmet a informació pública l'alternativa tècnica de programa, pel termini de 20 dies, a comptar des de la publicació d'este anunci en el Diari Oficial de la Generalitat Valenciana (DOGV).
  
Durant este termini, qualsevol persona podrà comparéixer a la notaria esmentada, en horari de 09.30 a 13.30, per a obtindre còpia de l'acta de protocol·lització de l'alternativa tècnica o sol·licitar que se li exhibisca.
  
Així mateix, es podrà consultar la dita documentació i l'expedient administratiu a l'Ajuntament d'Ontinyent.
  
En el termini de 20 dies d'informació pública es podran presentar a l'Ajuntament d'Ontinyent tant al·legacions com alternatives tècniques que pretenguen competir amb la que s'exposa al públic.
  
4. En els cinc dies següents a l'acabament del termini anterior es podran presentar, a l'Ajuntament d'Ontinyent, proposicions juridicoeconòmiques per a executar qualsevol de les alternatives que s'hagen formulat.
  
5. Finalitzat este termini, el següent dia hàbil tindrà lloc l'acte d'obertura de pliques a l'Ajuntament d'Ontinyent.
  
6. Així mateix, el present anunci es publica els efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú, com a avís als titulars el domicili fiscal dels quals no es troba en la base de dades del Centre de Gestió Cadastral.